Ọláyẹmí Ògúnwọlé  jẹ́ gbajúgbajà pẹ̀lú orúkọ oníṣẹ́ rẹ̀ (Honey Pot) lórí èrò àsọ̀rọ̀-mágbèsì àti èrọ amóhùn-máwòrán TVC Communications ní ìpínlẹ̀ Èkó. Oníṣẹ́ (Honey Pot) kẹ́kọ̀ọ́ gboyè nínú èdè Gẹ̀ẹ́sì nílé ẹ̀kọ́ àgbà Ilé Ifẹ̀ Ọbáfẹ́mi Awólọ́wọ̀ University, Nàìjíríà. Ọláyẹmí bèrè iṣẹ́ ìròyìn rẹ̀ gẹ́gẹ́ bí akẹ́kọ̀ọ́ lásìkò ìkẹ́kọ̀ọ́ rẹ̀ ní OAU, Ilé-Ifẹ̀ gẹ́gẹ́ bí olùgbàlejò lórí ẹ̀rọ amóhùn-máwòrán NTA ti Ilé-Ifẹ̀ níbi tí ó tí ń darí ètò tí ó ń jẹ́ Fact Finding with Yemi. Ó tún jẹ́ ọ̀kan lára àjọ Orientation Broadcasting Service (OBS) nigba tí ó ń ṣe Àgùnbánirọ̀ National Youth Service Corps rẹ̀ ní ìpínlẹ̀ Anambra, Nàìjíríà. Lẹ́yìn tí ó parí Àgùnbánirọ̀ (NYSC), ó tè síwájú láti ṣe agbátẹrù  Bísí Ọlátilọ Show (BOS). Ó tún lọ sí ilé èkọ́ FRCN láti kẹ́kọ̀ọ́ síwájú si. Ó tún ṣiṣẹ́ ní ilé iṣẹ́ ìgbóhùn-sáfẹ́fẹ́ Rock City 101.9 FM, ní Abẹ́òkúta, níbi tí ó tí ṣètò Rock Game tí ó sì tún jẹ́ aka ìròyìn.